PATVIRTINTA

Klaipėdos Vydūno gimnazijos

direktoriaus 2016 m. kovo 10 d.

įsakymu Nr. V1-286

**KLAIPĖDOS VYDŪNO GIMNAZIJOS GABIŲ VAIKŲ UGDYMO ORGANIZAVIMO IR VYKDYMO TVARKA**

**I. BENDROSIOS NUOSTATOS**

1. Gabių vaikų ugdymo organizavimo ir vykdymo tvarkos (toliau – Tvarka) paskirtis - užtikrinti gabių vaikų gabumų atskleidimą ir visavertį ugdymą: plėtoti gebėjimus ir polinkius, sudaryti socialines ir edukacines ugdymo(si) sąlygas.

2. Rengiant Klaipėdos Vydūno gimnazijos gabių vaikų ugdymo organizavimo ir vykdymo Tvarką, vadovautasi Lietuvos Respublikos Švietimo įstatymu (Lietuvos Respublikos prezidento patvirtintas 2011 m. kovo 17 d. Nr. XI-1281 „Lietuvos Respublikos Švietimo įstatymo pakeitimo įstatymas“), Lietuvos Respublikos švietimo ir mokslo ministro 2009 m. sausio 19 d. įsakymu Nr. ISAK-105 „Dėl gabių ir talentingų vaikų ugdymo programos patvirtinimo“, Lietuvos Respublikos švietimo ir mokslo ministro 2005 m. gruodžio 13 d. įsakymu Nr. ISAK-2551 „Dėl gabių vaikų programų rėmimo kriterijų aprašo tvirtinimo“ bei 2005 m. gruodžio 29 d. įsakymu Nr. ISAK- 2667 „Dėl gabių vaikų ir jaunuolių ugdymo strategijos patvirtinimo“.

3. Tvarka aprašo gabių mokinių atpažinimą, tėvų informavimą, gabių mokinių ugdymo gimnazijoje organizavimą ir jų skatinimą.

4. Tvarkoje vartojama gabių vaikų sąvoka, kaip ji yra apibrėžta Lietuvos Respublikos švietimo ir mokslo ministro 2005 m. gruodžio 13 d. įsakyme Nr. ISAK-2551 „Dėl gabių vaikų programų rėmimo kriterijų aprašo tvirtinimo“.

4.1. **Gabūs vaikai** – tai vaikai, galintys efektyviai įgyti žinių ir mokėjimų; juos pritaikyti naujoms problemoms spręsti; sparčiai mokytis iš patirties. Šiems vaikams būdingas aukštas kūrybiškumo lygis.

4.2. **Talentingi vaikai** – tai vaikai, turintys ypatingų gebėjimų, kurie pasireiškia vienos ar kelių meno, mokslo ar sporto sričių pasiekimais. Talentingų vaikų ugdymo gimnazijoje klausimai kiekvienu atveju sprendžiami individualiai.

5. Gabių vaikų identifikacija prasideda pradinėse klasėse.

**II. DARBO SU GABIAIS VAIKAIS TIKSLAS IR UŽDAVINIAI**

8. Tikslas - tobulinti gabių vaikų ugdymą, sudarant edukacines, psichologines ir socialines ugdymo sąlygas.

9. Uždaviniai:

9.1. atpažinti gabius mokinius Vydūno gimnazijoje;

9.2. pritaikyti ugdymo turinį, aplinką gabių vaikų poreikiams.

**III. BENDROJI DALIS**

6. Gabių vaikų požymių grupės:

6.1. gabumai pasireiškia vienoje iš sričių: loginėje – matematinėje; gamtamokslinėje; garsinėje – muzikinėje; vizualinėje – erdvinėje; verbalinėje – lingvistinėje; kūno – judėjimo; interpersonalinėje – bendravimo; intrapersonalinėje – savęs suvokimo.

7. Gabumų pasireiškimo požymiai:

7.1. mokymosi požymiai (lengvai patiria sėkmę̨);

7.2. socialinio lyderiavimo požymiai (imasi iniciatyvos socialinėse situacijose, gerbiamas ir pripažįstamas draugų);

7.3. kūrybinio mąstymo požymiai (turi originalių idėjų, pasižymi vaizduote ir fantazija);

7.4. savęs suvokimo požymiai;

7.5. motyvacijos požymiai (siekia aukštų̨ pasiekimų, pasižymi vidine motyvacija);

7.6. noras išsiskirti.

8. Gabių ir talentingų vaikų ugdymo galimybės:

8.1. Gabių ir talentingų vaikų ugdymas diferencijuojamas, individualizuojamas suteikiant galimybę:

8.1.1. gauti savo gebėjimus atitinkančias užduotis pamokose;

8.1.2. pasirinkti formalaus ir neformalaus švietimo programas, organizuojamas gabiems vaikams;

8.1.3. dalyvauti olimpiadose, konkursuose, kituose renginiuose, atitinkančiuose mokinių gebėjimus;

8.1.4. rodyti iniciatyvą, organizuojant veiklas pagal savo gebėjimus, teikti pagalbą silpnesniems mokiniams;

8.1.5. gauti informaciją apie savo gabumų ugdymo galimybes kitose institucijose.

8.2. Gabių ir talentingų vaikų ugdymas turtinamas:

8.2.1. organizuojant įvairius renginius: konkursus, festivalius, varžybas, konferencijas, tikslinės paskirties projektus ir kt.;

8.2.2. teikiant neformaliojo ir formaliojo švietimo programų pasiūlą pagal gabumų ugdymo poreikį.

8.2.3. teikiant informaciją apie gabumų ugdymo galimybes kitose institucijose.

**IV. DARBO SU GABIAIS VAIKAIS ORGANIZAVIMAS**

10. Metodinė taryba:

10.1. analizuoja bendruomenės pasiūlymus dėl gabių vaikų ugdymo;

10.2. aptaria gabių vaikų ugdymo programų poreikį;

10.3. ieško ir kaupia gabių vaikų ugdymo metodinę medžiagą, teikia pasiūlymus ugdymui efektyvinti.

10.4. Inicijuoja metodinės medžiagos sklaidą mokykloje;

11. Mokytojų taryba:

11.1. aptaria gabių mokinių ugdymą.

12. Administracija:

12.1. Derina gabių vaikų ugdymo(si) planus ir programas;

12.2. Rūpinasi gabių mokinių skatinimu ir viešinimu;

12.3. Kontroliuoja programų vykdymą.

13. Mokinių taryba:

13.1. teikia pasiūlymus dėl darbo su gabiais mokiniais;

13.2. ugdo lyderius;

14. Tėvų taryba:

14.1. teikia pasiūlymus dėl darbo su gabiais mokiniais;

14.2. inicijuoja rėmėjų klubo finansinę pagalbą ugdant gabius mokinius;

15. Mokyklos taryba:

15.1. aprobuoja darbo su gabiais mokiniais tvarką;

15.2. inicijuoja rėmėjų klubo finansinę pagalbą ugdant gabius mokinius.

16. Dalykų mokytojai:

16.1. parengia formalaus ir neformalaus švietimo programas darbui su gabiais mokiniais.

16.2. ilgalaikių planų pastabų skiltyje fiksuoja darbo su gabiais mokiniais galimybes konkrečiose klasėse pamokų metu.

16.3. rengia medžiagą ugdymo turinio individualizavimui ir diferencijavimui.

16.4. ruošia gabius mokinius konkursams, konferencijoms, olimpiadoms.

16.5. analizuoja rezultatus, vertina ir įsivertina.

16.6. dalyvauja atpažįstant gabius vaikus, teikia siūlymus.

17. Mokyklos psichologė:

17.1. adaptuoja gabių vaikų identifikavimo metodiką taikymui Vydūno gimnazijoje;

17.2. konsultuoja mokytojus, dirbančius su gabiais mokiniais, šių mokinių tėvus.

**V. DARBO SU GABIAIS VAIKAIS ĮSIVERTINIMAS**

18. Darbo su gabiais vaikais programą (mokymo sutartį, individualų ugdymo planą) užbaigus, pateikiami:

18.1. Programos rezultatai (kaupiamas kompetencijos aplankas - baigiamieji darbai, dalyvavimas konkursuose, olimpiadose ir kt.).

18.2. Trumpas darbo įvertinimas - motyvacija, stropumas, intensyvumas, pasiekta pažanga. Pildo mokytojas, nuo 5 klasės – mokytojas kartu su mokiniu.

18.3. Mokinių užpildytos darbo įvertinimo anketos (nuo 9 klasės ir vyresni).

18.4. Mokinio anketos klausimai:

18.4.1. Programos turinys:

18.4.1.1. kartoja bendrosios programos turinį;

18.4.1.2. išplečia bendrosios programos turinį;

18.4.1.3. suteikia kokybiškai naujų žinių.

18.4.2. Žinių kokybė:

18.4.2.1. žinios iš plačiai prieinamų šaltinių;

18.4.2.2. žinios iš specifinių mokslinių šaltinių, apibendrintos ir struktūruotos;

18.4.2.3. žinios, kryptingai ir tinkamai parinktos numatytiems tikslams pasiekti.

18.4.3. Naudoti metodai:

18.4.3.1. užduotys atkartoja tuos pačius metodus, kaip ir klasėje, tik skiriasi jų kiekis;

18.4.3.2. naudoti įvairūs metodai, nenaudoti klasėje;

18.4.3.3. naudoti individualiai parinkti metodai, skatinantys siekti pažangos.

18.4.4. Programos rezultatai:

18.4.4.1. pagilino klasėje įgytas žinias ir gebėjimus;

18.4.4.2. suformavo naujus gebėjimus ir įgūdžius;

18.4.4.3. suformavo išskirtinius gebėjimus, ženkliai pakeitusius užduočių atlikimo kokybę.

18.5. Jei valandos nėra tarifikuojamos (trumpalaikės konsultacijos), papildomas darbas su gabiais mokiniais skiriamas įsakymo tvarka. Mokytojas užpildo vestų užsiėmimų žurnalą, kurį pasirašo mokytojas ir mokinys.